ΚΟΙΝΗ ΘΕΣΗ (ΕΚ) αριθ. 42/97 που καθορίστηκε από το Συμβούλιο στις 9 Οκτωβρίου 1997 για την έκδοση της οδηγίας 97/. . ./ΕΚ του Συμβουλίου, της . . ., σχετικά με την τροποποίηση της οδηγίας 92/14/ΕΟΚ για τον περιορισμό της χρησιμοποίησης των αεροπλάνων που υπάγονται στο παράρτημα 16 της σύμβασης για τη διεθνή πολιτική αεροπορία, τόμος 1 δεύτερο μέρος κεφάλαιο 2, δεύτερη έκδοση (1988) (97/C 375/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 84 παράγραφος 2,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία που αναφέρεται στο άρθρο 189 Γ της συνθήκης (3),

Εκτιμώντας:

(1) ότι κύριος στόχος των διατάξεων της οδηγίας 92/14/ΕΟΚ (4) είναι να περιοριστεί η χρησιμοποίηση ορισμένων τύπων πολιτικών υποηχητικών αεριωθούμενων αεροπλάνων 7

(2) ότι ο ορισμός των βασικών στοιχείων της οδηγίας θα εμποδίσει οποιαδήποτε ασάφεια ως προς το στόχο και το πεδίο εφαρμογής της οδηγίας 7

(3) ότι η παρούσα οδηγία δεν αφαιρεί τη δυνατότητα κάθε κράτους μέλους να επικαλείται τις σχετικές διατάξεις του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών (5) 7

(4) ότι, λόγω των έκτακτων ιστορικών περιστάσεων υπό τις οποίες αναπτύχθηκαν οι αερολιμένες που εξυπηρετούν την ευρύτερη περιοχή του Βερολίνου και λόγω της εγγύτητας των αερολιμένων Berlin-Tegel και Berlin-Tempelhof στο κέντρο της πόλης, δικαιολογείται η προσωρινή εξαίρεση των δύο αυτών αερολιμένων από την εφαρμογή ορισμένων διατάξεων της οδηγίας 92/14/ΕΟΚ 7

(5) ότι είναι αναγκαίο να τηρηθεί το αρχικό πνεύμα εξαίρεσης των αεροπλάνων που είναι εγγεγραμμένα στα νηολόγια αναπτυσσόμενων χωρών 7 ότι θα πρέπει να αποσαφηνιστούν κατά συνέπεια οι σχετικές διατάξεις της εν λόγω οδηγίας 7

(6) ότι από εξαίρεση που παρέχεται για αεροπλάνο αναπτυσσόμενης χώρας θα πρέπει να επωφελείται μόνον η εν λόγω χώρα 7

(7) ότι είναι αναγκαίο να διευκρινιστεί το πεδίο εφαρμογής των εξαιρέσεων που χορηγούνται για οικονομικούς λόγους 7

(8) ότι θα πρέπει να καταστεί σαφές ότι ένα κράτος μέλος μπορεί να καταρτίσει χρονοδιάγραμμα σταδιακής απόσυρσης των αεροπλάνων που δεν πληρούν τους όρους, μόνον όσον αφορά τα αεροπλάνα που είναι εγγεγραμμένα στο νηολόγιό του 7

(9) ότι ορισμένα κράτη μέλη έχουν συμφωνίες με μεταφορείς τρίτων χωρών βάσει των οποίων επιτρέπεται στους μεταφορείς αυτούς εξαίρεση για τη σταδιακή απόσυρση αεροσκαφών του κεφαλαίου 2 ανάλογη με εκείνη που παρέχεται στους κοινοτικούς αερομεταφορείς 7 ότι είναι σκόπιμο να μην ανακληθούν οι συμφωνίες αυτές 7

(10) ότι είναι αναγκαίο να ενημερώνεται και να τροποποιείται έγκαιρα το παράρτημα της οδηγίας 92/14/ΕΟΚ 7 ότι, κατά συνέπεια, οι τροπολογίες πρέπει να συντάσσονται από την Επιτροπή επικουρούμενη από επιτροπή ρυθμιστικού χαρακτήρα 7

(11) ότι το άρθρο 3 της οδηγίας 92/14/ΕΟΚ προβλέπει εξαιρέσεις για αεροπλάνα νηολογημένα σε αναπτυσσόμενες χώρες και ότι τα κατ' αυτόν τον τρόπο εξαιρούμενα αεροπλάνα αναφέρονταν στο παράρτημα της εν λόγω οδηγίας 7

(12) ότι είναι αναγκαίο να τροποποιηθεί το παράρτημα της οδηγίας 92/14/ΕΟΚ έτσι ώστε να προστεθούν ορισμένα αεροπλάνα τα οποία πληρούν τους όρους για χορήγηση εξαίρεσης και τα οποία δεν περιελήφθησαν σε αυτό κατά την έκδοση της εν λόγω οδηγίας 7 ότι είναι επίσης αναγκαίο να διαγραφούν ορισμένα αεροπλάνα τα οποία έχουν αποσυρθεί, καταστραφεί ή δεν πληρούν πλέον τους όρους χορήγησης εξαίρεσης 7

(13) ότι είναι σημαντικό να προλαμβάνεται η λανθασμένη χρησιμοποίηση των νηολογήσεων 7 ότι το παράρτημα της παρούσας οδηγίας περιέχει μνεία του αύξοντος αριθμού του κατασκευαστή για κάθε συγκεκριμένο αεροπλάνο 7

(14) ότι πρέπει να εξασφαλιστεί ότι οι παραβάσεις της κοινοτικής νομοθεσίας τιμωρούνται σύμφωνα με όρους που καθιστούν τις κυρώσεις αποτελεσματικές, αναλογικές και αποτρεπτικές 7

(15) ότι, σύμφωνα με την πράξη προσχώρησης του 1994, η Αυστρία πρέπει να συμμορφωθεί με τις διατάξεις της οδηγίας 92/14/ΕΟΚ από την 1η Απριλίου 2002,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1 Τροποποιήσεις

Η οδηγία 92/14/ΕΟΚ τροποποιείται ως εξής:

1. Στο άρθρο 1 προστίθεται η ακόλουθη παράγραφος:

«3. Για τους σκοπούς της παρούσας οδηγίας, νοείται ως:

"Αερομεταφορέας", κάθε επιχείρηση αεροπορικών μεταφορών με έγκυρη άδεια εκμετάλλευσης.

"Άδεια εκμετάλλευσης", κάθε έγκριση που χορηγείται σε επιχείρηση και η οποία της επιτρέπει να πραγματοποιεί την αεροπορική μεταφορά επιβατών, ταχυδρομείου ή/και φορτίου έναντι αμοιβής ή/και μίσθωσης.

"Κοινοτικός αερομεταφορέας", κάθε αερομεταφορέας με έγκυρη άδεια εκμετάλλευσης που χορηγείται από ένα κράτος μέλος σύμφωνα με τον κανονισμό (ΕΟΚ) αριθ. 2407/92 του Συμβουλίου, της 23ης Ιουλίου 1992, περί της εκδόσεως αδειών των αερομεταφορέων (*).

"Συνολικός στόλος πολιτικών υποηχητικών αεριωθούμενων", το σύνολο του στόλου των πολιτικών υποηχητικών αεριωθούμενων αεροπλάνων που διαθέτει ο αερομεταφορέας, είτε μέσω ιδιοκτησίας είτε μέσω οιασδήποτε μορφής συμφωνίας μίσθωσης διάρκειας τουλάχιστον ενός έτους.

(*) ΕΕ L 240 της 24. 8. 1992, σ. 1.»

2. Στο άρθρο 2 προστίθεται η ακόλουθη παράγραφος:

«4. Πριν από την ημερομηνία που ορίζεται στην παράγραφο 2, η χρησιμοποίηση πολιτικών υποηχητικών αεριωθουμένων τα οποία δεν συμμορφούνται προς τις διατάξεις της παραγράφου 1 στοιχείο α) μπορεί να περιορίζεται ή να απαγορεύεται στους αερολιμένες Berlin-Tegel και Berlin-Tempelhof.»

3. Το άρθρο 3 στοιχείο β) αντικαθίσταται από το ακόλουθο κείμενο:

«β) αυτά τα αεροπλάνα ήταν νηολογημένα στην αναπτυσσόμενη χώρα που αναφέρεται, για το εν λόγω αεροπλάνο, στο παράρτημα, για το έτος αναφοράς, και εξακολουθούν να χρησιμοποιούνται άμεσα ή μέσω οιουδήποτε τύπου συμφωνίας μίσθωσης από φυσικά ή νομικά πρόσωπα εγκατεστημένα στη χώρα αυτή.»

4. Στο άρθρο 3 προστίθεται το ακόλουθο εδάφιο:

«Η εξαίρεση που αναφέρεται στο προηγούμενο εδάφιο, δεν ισχύει σε περίπτωση μίσθωσης του αεροπλάνου σε φυσικό ή νομικό πρόσωπο που είναι εγκατεστημένο σε χώρα άλλη από αυτή που αναφέρεται στο παράρτημα για το εν λόγω αεροπλάνο.»

5. Στο άρθρο 4, στο άρθρο 5 στοιχεία γ) και δ) και το άρθρο 6 οι όροι «αεροπορική εταιρεία» ή «εταιρεία» αντικαθίστανται από τον όρο «αερομεταφορέας».

6. Το άρθρο 7 αντικαθίσταται από το ακόλουθο κείμενο:

«Άρθρο 7

1. Τα κράτη μέλη μπορούν να περιορίζουν τη διαγραφή από τα εθνικά τους νηολόγια αεροπλάνων που δεν πληρούν τις προδιαγραφές του κεφαλαίου 3 του παραρτήματος 16 σε ετήσιο ποσοστό κατ' ανώτατο όριο ισοδύναμο προς το 10 % του συνολικού στόλου πολιτικών υποηχητικών αεριωθούμενων ενός κοινοτικού αερομεταφορέα.

2. Τα κράτη μέλη δεν εφαρμόζουν τις διατάξεις του άρθρου 2 παράγραφος 1 στα αεροπλάνα που παραμένουν στο νηολόγιο μέλους σύμφωνα με την παράγραφο 1.

3. Όταν ένα κράτος μέλος έχει εφαρμόσει εξαίρεση ισοδύναμη με την εξαίρεση που περιγράφεται στις παραγράφους 1 και 2 σε αεροπλάνα που είναι νηολογημένα σε τρίτη χώρα και λειτουργούσαν στο συγκεκριμένο κράτος μέλος πριν από την έναρξη ισχύος της παρούσας οδηγίας, η εξαίρεση μπορεί να εξακολουθήσει να αναγνωρίζεται εφόσον ο αερομεταφορέας συμμορφώνεται με τους όρους.»

7. Παρεμβάλλονται τα ακόλουθα άρθρα:

«Άρθρο 9α

Οι τροποποιήσεις του παραρτήματος, οι οποίες ενδέχεται να αποδειχθούν αναγκαίες προκειμένου να εξασφαλιστεί πλήρης συμμόρφωση με τα κριτήρια που καθορίζει το άρθρο 3, θεσπίζονται σύμφωνα με τη διαδικασία που ορίζεται στο άρθρο 9β παράγραφος 2.

Άρθρο 9β

1. Η Επιτροπή επικουρείται από την επιτροπή που προβλέπεται από τον κανονισμό (ΕΟΚ) αριθ. 3922/91 του Συμβουλίου, της 16ης Δεκεμβρίου 1991, για την εναρμόνιση τεχνικών κανόνων και διοικητικών διαδικασιών στον τομέα της πολιτικής αεροπορίας (*), η οποία ενεργεί σύμφωνα με τη διαδικασία που προβλέπεται στην παράγραφο 2.

2. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος. Αποφασίζει με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει προτάσεως της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν λαμβάνει μέρος στην ψηφοφορία.

3. α) Η Επιτροπή θεσπίζει τα σχεδιαζόμενα μέτρα όταν είναι σύμφωνα με τη γνώμη της επιτροπής 7

β) όταν τα σχεδιαζόμενα μέτρα δεν είναι σύμφωνα με τη γνώμη της επιτροπής, ή ελλείψει γνώμης, η Επιτροπή υποβάλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν το Συμβούλιο δεν αποφασίσει εντός τριών μηνών από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.

(*) ΕΕ L 373 της 31. 12. 1991, σ. 4 7 κανονισμός όπως τροποποιήθηκε από τον κανονισμό (ΕΚ) αριθ. 2176/96 (ΕΕ L 291 της 14. 11. 1996, σ. 15).»

8. Το παράρτημα αντικαθίσταται από το παράρτημα που περιλαμβάνεται στο παράρτημα της παρούσας οδηγίας.

Άρθρο 2 Σύστημα κυρώσεων

Τα κράτη μέλη καθορίζουν το σύστημα κυρώσεων για τις παραβάσεις των εθνικών διατάξεων που θεσπίζονται σύμφωνα με την παρούσα οδηγία και λαμβάνουν όλα τα αναγκαία μέτρα ώστε να εξασφαλίσουν ότι εφαρμόζονται οι κυρώσεις αυτές. Οι προβλεπόμενες κατ' αυτόν τον τρόπο κυρώσεις είναι αποτελεσματικές, αναλογικές και αποτρεπτικές. Τα κράτη μέλη κοινοποιούν τις σχετικές διατάξεις στην Επιτροπή το αργότερο μέχρι την 1η Μαρτίου 1999 και κοινοποιούν τυχόν μεταγενέστερες αλλαγές το συντομότερο δυνατό.

Άρθρο 3 Εφαρμογή

1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις ώστε να συμμορφωθούν με την παρούσα οδηγία μέχρι την 1η Μαρτίου 1999. Ενημερώνουν αμέσως την Επιτροπή σχετικά.

Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.

2. Σύμφωνα με το άρθρο 168 της πράξης προσχώρησης του 1994 και το παράρτημα XIX κεφάλαιο III, η Αυστρία θέτει σε ισχύ τα αναγκαία μέτρα για τη συμμόρφωση με την παρούσα οδηγία μέχρι την 1η Απριλίου 2002.

Άρθρο 4 Έναρξη ισχύος

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 5 Αποδέκτες

Η παρούσα οδηγία απευθύνεται στα κράτη μέλη.

. . .

Για το Συμβούλιο

Ο Πρόεδρος

(1) ΕΕ C 309 της 18. 10. 1996, σ. 9.

(2) ΕΕ C 66 της 3. 3. 1997, σ. 4.

(3) Γνώμη του Ευρωπαϊκού Κοινοβουλίου της 11ης Μαρτίου 1997 (ΕΕ C 115 της 14. 4. 1997, σ. 2). Κοινή θέση του Συμβουλίου της 9ης Οκτωβρίου 1997 και απόφαση του Ευρωπαϊκού Κοινοβουλίου της . . . (ΕΕ C . . .).

(4) ΕΕ L 76 της 23. 3. 1992, σ. 21.

(5) ΕΕ L 240 της 24. 8. 1992, σ. 8 7 κανονισμός όπως τροποποιήθηκε από την πράξη προσχώρησης του 1994.

ΠΑΡΑΡΤΗΜΑ

«ΠΑΡΑΡΤΗΜΑ

ΚΑΤΑΛΟΓΟΣ ΤΩΝ ΑΕΡΟΠΛΑΝΩΝ ΠΟΥ ΕΞΑΙΡΟΥΝΤΑΙ ΣΥΜΦΩΝΑ ΜΕ ΤΟ ΑΡΘΡΟ 3

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>»

ΑΙΤΙΟΠΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

Στις 4 Σεπτεμβρίου 1996, η Επιτροπή υπέβαλε στο Συμβούλιο πρόταση οδηγίας του Συμβουλίου για την τροποποίηση της οδηγίας 92/14/ΕΟΚ για τον περιορισμό της χρησιμοποίησης των αεροπλάνων που υπάγονται στο παράρτημα 16 της σύμβασης για τη διεθνή πολιτική αεροπορία, τόμος 1, δεύτερο μέρος, κεφάλαιο 2, δεύτερη έκδοση (1988) (1).

Η Οικονομική και Κοινωνική Επιτροπή διατύπωσε τη γνώμη της στις 27 Νοεμβρίου 1996 (2). Το Ευρωπαϊκό Κοινοβούλιο διατύπωσε τη γνώμη του κατά την πρώτη ανάγνωση της πρότασης στις 11 Μαρτίου 1997 (3).

Η Επιτροπή, έχοντας υπόψη τις γνώμες αυτές, τροποποίησε την πρότασή της και τη διαβίβασε στο Συμβούλιο στις 5 Ιουνίου 1997 (4).

Το Συμβούλιο καθόρισε την κοινή θέση του σύμφωνα με το άρθρο 189 Γ της συνθήκης στις 9 Οκτωβρίου 1997.

II. ΣΚΟΠΟΣ ΤΗΣ ΠΡΟΤΑΣΗΣ

Η παρούσα πρόταση τροποποιεί την οδηγία 92/14/ΕΟΚ, κύριος στόχος της οποίας ήταν να περιοριστεί η λειτουργία ορισμένων τύπων υποηχητικών αεριωθούμενων πολιτικών αεροπλάνων. Η οδηγία αυτή περιείχε στο παράρτημά της κατάλογο των αεροσκαφών αναπτυσσομένων χωρών τα οποία εξαιρούνταν από τον κανόνα του περιορισμού της χρησιμοποίησης μέχρι την 1η Απριλίου 2002. Ωστόσο, ορισμένα αεροσκάφη των χωρών αυτών, τα οποία πληρούν τους όρους για τη χορήγηση της εξαίρεσης, δεν είχαν κοινοποιηθεί στην Επιτροπή κατά την ημερομηνία έκδοσης της οδηγίας και λόγω αυτού δεν περιελήφθησαν στο παράρτημα.

Ο κύριος σκοπός λοιπόν της παρούσας τροποποιητικής οδηγίας είναι να ενημερωθεί ο κατάλογος των αεροσκαφών τα οποία περιέχονται στο παράρτημα της οδηγίας. Οι περισσότερες από τις άλλες τροποποιήσεις έχουν σκοπό τη διασφάλιση της ενιαίας ερμηνείας της οδηγίας 92/14/ΕΟΚ σε ολόκληρη την Κοινότητα.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

Η κοινή θέση του Συμβουλίου αντιστοιχεί ευρέως με την πρόταση της Επιτροπής.

Το πιο σημαντικό στοιχείο της οδηγίας είναι το ενημερωμένο της παράρτημα, το οποίο περιέχει τα αεροπλάνα νηολογίου αναπτυσσομένων χωρών τα οποία εξαιρούνται από τις διατάξεις του άρθρου 2 παράγραφος 1.

Εισήχθησαν αρκετοί ορισμοί βασικών στοιχείων της οδηγίας για να αποφευχθεί κάθε ασάφεια ως προς το στόχο και το πεδίο εφαρμογής της οδηγίας (νέα παράγραφος 3 του άρθρου 1).

Λόγω των έκτακτων ιστορικών περιστάσεων υπό τις οποίες αναπτύχθηκαν οι αερολιμένες που εξυπηρετούν την ευρύτερη περιοχή του Βερολίνου και λόγω της εγγύτητας των αερολιμένων Berlin-Tegel και Berlin-Tempelhof με το κέντρο της πόλης, οι δύο αυτοί αερολιμένες εξαιρούνται από την εφαρμογή του άρθρου 2 παράγραφος 2 της οδηγίας 92/14/ΕΟΚ, η οποία επιτρέπει αεροσκάφη τα οποία υπάγονται στο κεφάλαιο 2 να συνεχίσουν να χρησιμοποιούν κοινοτικούς αερολιμένες μέχρι την 1η Απριλίου 2002 (νέα παράγραφος 4 του άρθρου 2).

Όσον αφορά τα αεροσκάφη που περιέχονται στο παράρτημα της οδηγίας και, κατά συνέπεια, εξαιρούνται, από την εφαρμογή του άρθρου 2 παράγραφος 1, διευκρινίζεται ότι τα αεροσκάφη τα οποία επωφελούνται από αυτή την εξαίρεση δεν μπορούν να μεταφερθούν από τα νηολόγια μιας αναπτυσσόμενης χώρας στα νηολόγια άλλης αναπτυσσόμενης χώρας (νέο άρθρο 3β).

Παρόλο που το δικαίωμα ενός κράτους μέλους να καταρτίζει χρονοδιάγραμμα σταδιακής απόσυρσης των αεροσκαφών που δεν πληρούν τους όρους περιορίζεται στα αεροσκάφη που είναι εγγεγραμμένα στο νηολόγιό του, παρόμοιες εξαιρέσεις προς όφελος τρίτων χωρών μπορούν να εξακολουθήσουν να αναγνωρίζονται εάν χορηγήθηκαν πριν από την ημερομηνία έναρξης ισχύος της παρούσας οδηγίας (νέο άρθρο 7).

Για να εξασφαλιστεί η έγκαιρη ενημέρωση και τροποποίηση του παραρτήματος, θα πρέπει οι τροπολογίες να συντάσσονται από την Επιτροπή την οποία θα επικουρεί ρυθμιστική επιτροπή (νέα άρθρα 9α και 9β).

Τέλος, τα κράτη μέλη πρέπει να καθορίσουν σύστημα ποινών για τις παραβάσεις των εθνικών διατάξεων που θεσπίζονται σύμφωνα με την παρούσα οδηγία (άρθρο 2).

IV. ΤΡΟΠΟΛΟΓΙΕΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

Το Συμβούλιο δέχθηκε την τροποποιημένη πρόταση της Επιτροπής σε όλα τα σημεία της:

1. Τροπολογίες του Κοινοβουλίου οι οποίες έγιναν δεκτές από το Συμβούλιο και την Επιτροπή

Οι τροπολογίες αριθ. 3 και 7 έγιναν δεκτές εφόσον ενισχύουν τους όρους υπό τους οποίους εξακολουθεί να ισχύει μια εξαίρεση που έχει χορηγηθεί σε αεροσκάφος νηολογημένο σε αναπτυσσόμενη χώρα.

2. Τροπολογίες του Κοινοβουλίου οι οποίες δεν έγιναν δεκτές από το Συμβούλιο και την Επιτροπή

- Οι τροπολογίες αριθ. 1, 2 και 6 οι οποίες θα επέτρεπαν στα κράτη μέλη να περιορίζουν τη χρησιμοποίηση των θορυβωδέστερων αεροσκαφών σε όλους τους κοινοτικούς αερολιμένες δεν έγιναν δεκτές, διότι αντιβαίνουν προς την ισόρροπη προσέγγιση της οδηγίας 92/14/ΕΟΚ, η οποία προέβλεπε μεταβατική περίοδο μέχρι την 1η Απριλίου 2002.

- Οι τροπολογίες αριθ. 4 και 8 δεν έγιναν δεκτές, διότι δεν θα επέτρεπαν, με την εφαρμογή της διαδικασίας επιτροπής για την τροποποίηση του παραρτήματος, να συμπεριληφθεί μικρός αριθμός αεροσκαφών τα οποία άλλως θα πληρούσαν τους όρους για εξαίρεση βάσει του άρθρου 3.

- Οι τροπολογίες αριθ. 5 και 9 δεν έγιναν δεκτές, διότι η Σαουδική Αραβία περιλαμβάνεται στον επίσημο διεθνή κατάλογο αναπτυσσόμενων χωρών και τα αεροσκάφη της που περιλαμβάνονται στο παράρτημα πληρούν τα κριτήρια του άρθρου 3.

V. ΤΡΟΠΟΠΟΙΗΣΕΙΣ ΤΟΥ ΣΥΜΒΟΥΛΙΟΥ ΟΙ ΟΠΟΙΕΣ ΔΕΝ ΠΡΟΤΑΘΗΚΑΝ ΑΠΟ ΤΟ ΚΟΙΝΟΒΟΥΛΙΟ

Σχετικά με το αιτιολογικό

Το Συμβούλιο επαναδιατύπωσε το προοίμιο λαμβάνοντας υπόψη τις τροποποιήσεις που έγιναν σε σχέση με την πρόταση της Επιτροπής. Το Συμβούλιο προσέθεσε επίσης νέα σημεία στο αιτιολογικό σε αντιστοιχία με νέες διατάξεις που περιλαμβάνονται στο κείμενο.

Σχετικά με τη νέα παράγραφο 3 του άρθρου 1 (ορισμοί)

Στον ορισμό «συνολικός στόλος πολιτικών υποηχητικών αεριωθούμενων», ο όρος «συμφωνία μίσθωσης» αντικαθίσταται από τον όρο «συμφωνία μίσθωσης οιασδήποτε μορφής» για να μην υπάρχει καμία αμφιβολία για τον τύπο της συμφωνίας μίσθωσης ο οποίος καλύπτεται από αυτό τον ορισμό.

Σχετικά με τη νέα παράγραφο 4 του άρθρου 2 (συστήματα αερολιμένων)

Το Συμβούλιο δεν δέχθηκε να υπάρχει δυνατότητα να περιοριστεί ή να αποκλειστεί η χρησιμοποίηση ορισμένων τύπων πολιτικών υποηχητικών αεριωθουμένων από συστήματα αερολιμένων, διότι μια τέτοια διάταξη θα απειλούσε την ισόρροπη προσέγγιση της οδηγίας 92/14/ΕΟΚ η οποία προβλέπει μεταβατική περίοδο μέχρι την 1η Απριλίου 2002 και χρονοδιάγραμμα για τη σταδιακή απόσυρση των αεροσκαφών που δεν πληρούν τους όρους.

Πάντως, η δυνατότητα αυτή δόθηκε στούς αερολιμένες Berlin-Tegel και Berlin-Tempelhof, λόγω των έκτακτων ιστορικών περιστάσεων υπό τις οποίες αναπτύχθηκαν και της εγγύτητάς τους με το κέντρο της πόλης.

Σχετικά με το νέο άρθρο 3β (προϋποθέσεις εξαίρεσης)

Το Συμβούλιο αντικατέστησε τον όρο «χρησιμοποιούνται» με τον όρο «χρησιμοποιούνται άμεσα ή έμμεσα μέσω οιουδήποτε τύπου συμφωνίας μίσθωσης», για να καταστούν σαφείς οι προϋποθέσεις κάτω από τις οποίες αεροσκάφος νηολογημένο σε αναπτυσσόμενη χώρα μπορεί να επωφεληθεί από την εξαίρεση του άρθρου 3.

Σχετικά με το νέο άρθρο 7 (χρονοδιάγραμμα σταδιακής απόσυρσης)

Το Συμβούλιο προέβη σε μερικές συντακτικές αλλαγές με σκοπό να αποφευχθεί κάθε αμφιβολία στην ερμηνεία αυτού του άρθρου. Επιπλέον, επειδή θεωρήθηκε σκόπιμο να μην ανακληθούν οι ισχύουσες συμφωνίες με μεταφορείς τρίτων χωρών, προστέθηκε σχετική διάταξη.

Σχετικά με το νέο άρθρο 9β (επιτροπή)

Λόγω της μεγάλης σημασίας κάθε τροποποίησης του παραρτήματος για το πεδίο εφαρμογής της οδηγίας, το Συμβούλιο αντικατέστησε τη διαδικασία συμβουλευτικής επιτροπής από διαδικασία ρυθμιστικής επιτροπής τύπου IIIα.

Σχετικά με το παράρτημα (κατάλογος αεροσκαφών)

Το Συμβούλιο προέβη σε μερικές συντακτικές διορθώσεις (στην Αίγυπτο, αύξων αριθμός 19916 και στη Νιγηρία, αύξων αριθμός 19664) και διέγραψε το μοναδικό αεροσκάφος του καταλόγου που είναι νηολογημένο στην Ουρουγουάη και το οποίο δεν βρίσκεται πλέον σε υπηρεσία.

(1) ΕΕ C 309 της 18. 10. 1996, σ. 9.

(2) ΕΕ C 66 της 3. 3. 1997, σ. 4.

(3) ΕΕ C 115 της 14. 4. 1997, σ. 6.

(4) ΕΕ C 253 της 19. 8. 1997, σ. 3.